ઉત્તર : બ્રહ્માંડના રહસ્યનો તાગ મેળવવાનું એક પગથિયું છે. અતિ અગત્યનું પગથિયું છે. પણ એટલે બ્રહ્માંડનાં બધાં રહસ્યો આપણે શોધી કાઢ્યાં એવું નથી. તેનું કારણ સમજાવું. બ્રહ્માંડનાં ચાર મૂળ બળો છે. વિદ્યુત ચુંબકીય, આણ્વિક, નિર્બળ અને ગુરુત્વાકર્ષણ. પાર્ટિકલ ફિઝિક્સમાં ફક્ત પહેલાં ત્રણ બળોનો જ અભ્યાસ કરવામાં આવે છે. ગુરુત્વાકર્ષણની વાત હજુ આગળ લાવવાની બાકી છે. ‘સાયન્ટિફિક અમેરિકન’ મેગેઝિનમાં મેં કવોન્ટમ ગ્રેવિટીનો વિષય આવર્યો છે.